Drie sterf in 'wrede' mesaanvalle in Duitsland | Maroela Media
Drie sterf in 'wrede' mesaanvalle in Duitsland
Die polisie en nooddienste Vrydag in Würzburg, Duitsland. (Foto: Karl-Josef Hildenbrand / dpa / AFP)
Drie mense is dood en vyf ernstig gewond in "ongelooflik wrede" mesaanvalle in Würzburg, Duitsland.
'n 24-jarige Somaliese man het Vrydag omstreeks 17:00 eers op 'n winkel en toe in 'n bank in dié stad in die Beierse streek toegeslaan.
Joachim Herrmann, Beierse minister van binnelandse sake, sê die verdagte, wat sedert 2015 in Würzburg woon, is in hegtenis geneem nadat die polisie hom in die bobeen geskiet het.
Herrmann sê dit nie seker of sommige van die gewondes gaan oorleef nie. Reddingswerkers het volgens die minister die aanvalle as "regtig ongelooflik wreed" bestempel.
'n Duitse koerant het intussen 'n foto van die aanvaller gepubliseer, dié van 'n man geklee in 'n beige langmou T-hemp en langbroek wat 'n lang mes vashou.
Joachim Herrmann, Beierse minister van binnelandse sake, spreek lede van die media in Würzburg toe. (Foto: Daniel Karmann / dpa / AFP)
Video's van die voorval toon hoe verbygangers probeer om die verdagte met opvoustoele te keer terwyl daar in 'n ander video gesien kan word hoe mense die aanvaller konfronteer en agternasit voordat 'n polisievoertuig op die toneel aankom.
Herrmann sê voorts ondersoekbeamptes het intussen dokumentasie gevind wat toon dat die man vroeër in 'n psigiatriese inrigting behandel is.
"Die polisie se ondersoek sal bepaal of die aanval 'n Islamitiese daad is of spruit uit die psigiatriese toestand van die man."
'n Ooggetuie het gesê dat die verdagte "Allah akbar" tydens die aanvalle geskree het.
"Dit moet alles in verdere ondervragings opgeklaar word, maar ons het nog geen aanduidings oor die motief nie," sê Herrmann.
Die Islamitiese Staat (IS) het sowat vyf jaar gelede verantwoordelikheid aanvaar vir 'n aanval in Würzburg toe 'n man vier mense ernstig met 'n byl op 'n trein gewond het. Die verdagte, 'n Afgaanse burger, het destyds op die vlug geslaan en 'n verbyganger probeer aanval voordat hy deur die polisie doodgeskiet is.
Namibiese gesondheidswerkers in gebed opgedra
Chauvin gevonnis vir moord op George Floyd
Die resultaat van immegrasie !!
Die man was desperaat,nou sit hulle weer met hom opgeskeep.
Dis waar wetsgehoorsame mense van wapens ontneem is. Dis hoekom stoele en baadjies gebruik is. Moet nooit toelaat dat die staat jou ontwapen nie.
As daar nou n gewapende burger was sou dit nie so baie gewondes en dooies gewees het nie
"Opvoustoele"….ja nee, waar is die eens trotse Duitse volk! Bewapen maar n paar burgers om jul mense te beskerm, daar kom nog baie sulke moeilikheid. Ek sien anderdag n vid. hoe meisies hul hare donker kleur en selfs bedek sodat die moslem immigrante hul minder moet teister op straat. N moslem video, wat trots vertel hoe hul hul geloof "bevorder" in Duitsland. Terloops "Allah Akbar" is n gevegskreed, daar behoort geen twyfel te wees oor die motief nie.